“Падабраць спецыялістаў для работы з такой катэгорыяй дзяцей вельмі складана. Але наш калектыў працуе ў рэжыме адзінства і сяброўства, — адзначае Ірына Яўгенаўна. — Наладжана ўзаемадзеянне са спецыялістамі з іншых устаноў, перш за ўсё з псіханеўралагічнага дыспансера. Педагогі цэнтра працуюць у адной звязцы з бацькамі. Гэта неабходная ўмова для паспяховай карэкцыйнай дапамогі, для сацыяльнага развіцця дзяцей. У цэнтры ёсць школы для бацькоў, напрыклад, клуб для бацькоў, якія выхоўваюць дзяцей з аўтычнымі парушэннямі. У клубе ладзяцца сустрэчы для бацькоў з усёй Гродзенскай вобласці. Спецыялісты нагадваюць ім аб важнасці сацыялізацыі іх дзяцей і фарміраванні ў іх агульнапрынятых норм паводзін, якія дапамогуць раскрыцца здольнасцям дзяцей, настрояць іх на гатоўнасць выкарыстання навыкаў і ўменняў, атрыманых у цэнтры.